**Vprašanja, odgovori oziroma pojasnila ter spremembe zahtev razpisa**

I.

*Sprememba zahteve razpisa:*

Pri konfiguraciji številka 14 (izvedba z več grelniki v isti vertikali (14. paket)) spreminjamo zahteve glede nazivne toplotne moči pri plinskem kombiniranemu grelniku in sicer na 19,0 do 25,0 kW.

II.

*Vprašanje in odgovor:*

Za vertikalo predvidimo enoslojni PPH dimnik v obstoječ dimnik/jašek ali tudi za vertikalo predvidimo koaksialen odvod ? (v vsakem primeru je koaksialne odvod med grelnikom in vertikalo)

Razpis ne zahteva koaksialnega odvoda (za vertikalo), način izvedbe je prepuščen ponudniku (lahko je tudi enojna cev). Mora pa biti izvedeno v skladu s predpisi in zahtevami, ki so navedeni v razpisu.

III.

*Vprašanje in odgovor:*

Bodo stranke na področju MOL-a upravičene do subvencije Eko sklada, v kolikor bo vgrajen system razreda energetske učinkovitosti A+ ?

Nepovratne finančne spodbude Eko sklada so v pristojnosti Eko sklada, ki določa razpisne pogoje. Trenutno je v veljavi razpis:

Javni poziv 54SUB-OB17 Nepovratne finančne spodbude občanom za nove naložbe rabe obnovljivih virov energije in večje energijske učinkovitosti stanovanjskih stavb:

[https://www.ekosklad.si/fizicne-osebe/javne-objave/prikazi/publicationID=38](https://www.ekosklad.si/fizicne-osebe/javne-objave/prikazi/publicationID%3D38)

ki ima naslednje zahteve za plinske kotle:



Koliko časa bo taka ureditev pa vam ne moremo povedati, ker to ni v naši pristojnosti.

IV.

*Vprašanje in odgovor:*

Stranke na področjih primestnih občin (Brezovica, Dobrova-Polhov Gradec, Dol pri Ljubljani, Ig, Medvode, Škofljica, Log-Dragomer) niso upravičene do subvencije Eko sklada, zato bi bila ponudba Sistema razreda energetske učinkovitosti A za njih ugodnejša. Boste omogočili obe ponudbi po posameznem paketu, A in A+ ?

V razpisu je 14 konfiguracij oziroma paketov. Pri  vsaki konfiguraciji lahko izberete razred energetske učinkovitosti sistema A ali A+.

Tukaj bi vas opozorili še na spremenjene pogoje Energetike Ljubljana za dodeljevanje popustov (večji popusti napram predhodnim pogojem):

<https://www.bivanjudajemoutrip.si/cms/api/v1/public/dokument/1984A9EA-FE20-4EE5-A125-AACF44162958/download>

V.

*Vprašanje in odgovor:*

Paket 14 in seznam dodatnih del: Kakšno višino dimnikov upoštevamo pri sistemih za 2, 3 ali 4 grelnike (Npr. Lahko je 5-etažni object, kjer se montirajo grelniki v 1. In 2. Etaži …skupna višina dimnika pa je npr. 18m.) ?

Teoretično res obstaja možnost primera, ki ste ga navedli. Vendar do sedaj takega primera v okviru plinskih paketov še ni bilo.

Obstajajo seveda tudi druge skrajnosti, se pravi, ko je gostota plinskih kotlov na »skupnem sistemu dovoda zraka in odvoda dimnih« bistveno večja.

V razpisu je navedeno tako, da mora ponudnik izvesti skupni sistem dovoda zraka in odvoda dimnih ne glede na dolžine.